На основу члана 90. став 1. тачка 2). Статута општине Аранђеловац („Службени гласник општине Аранђеловац, број: 2/2019) и члана 7. Одлуке о Општинском већу општине Аранђеловац („Службени гласник општине Аранђеловац“, бр. 9/2008 и 2/2019),

Општинско веће општине Аранђеловац на седници одржаној дана 14.10.2022. године, донело је

**ОДЛУКУ**

**О СПРОВОЂЕЊУ ЈАВНЕ РАСПРАВЕ О НАЦРТУ ОДЛУКЕ О БУЏЕТУ ОПШТИНЕ АРАНЂЕЛОВАЦ ЗА 2023. ГОДИНУ**

* 1. **ОДОБРАВА СЕ** спровођење јавне расправе о Нацрту Одлуке о буџету општине Аранђеловац за 2023. годину у делу планирања инвестиција.
  2. Усваја се Програм јавне расправе о Нацрту одлуке о буџету општине Аранђеловац за 2023. годину у делу планирања инвестиција, који је саставни део овe Одлуке.
  3. Јавна расправа о Нацрту одлуке о буџету за 2023. годину траје 15 дана и спроводи се у периоду од 14.10.2022. до 29.10.2022. године.
  4. За организовање јавне расправе задужена је Општинска управа општине Аранђеловац – Одељење за финансије и рачуноводство.
  5. Отворени састанак представника надлежних органа Општине, односно јавних служби са заинтересованим грађанима, привредницима, представницима удружења грађана и средствима јавног информисања **ће се одржати у биоскопској сали Центра за културу општине Аранђеловац 27.10.2022. године са почетком у 13 часова.**
  6. Ова Одлука ступа на снагу даном доношења а објавиће се у „Службеном гласнику општине Аранђеловац“ и званичној интернет презентацији општине Аранђеловац.

# ОПШТИНСКО ВЕЋЕ ОПШТИНЕ АРАНЂЕЛОВАЦ

Бр. 06-643/2022-01-3 од 14.10.2022. године

ПРЕДСЕДНИК ВЕЋА

Бојан Радовић